ΓΡΑΠΤΗ ΕΡΩΤΗΣΗ E-2175/99

υποβολή: Umberto Bossi (TDI) προς την Επιτροπή

(29 Νοεμβρίου 1999)

Θέμα: Σήμανση των προϊόντων προστατευόμενης ονομασίας προέλευσης (ΠΟΠ) και προστατευόμενης γεωγραφικής ένδειξης (ΠΓΕ)

Ορισμένοι οργανισμοί πιστοποίησης της ΠΟΠ που έχουν λάβει έγκριση από το Ιταλικό Υπουργείο Γεωργικών και Δασικών Πόρων να πιστοποιούν την ΠΟΠ και να επιθέτουν το σχετικό ενδεικτικό σήμα επί των προϊόντων, φαίνεται ότι χρησιμοποιούνπηρεσίες που παρέχονται από τις ειδικές ενώσεις προστασίας οι οποίες ενεργούν ως εξωτερικοί οργανισμοί. Τα μηχανήματα για την τοποθέτηση του σήματος ( με την χρησιμοποίηση του πυρός ή άλλων μεθόδων ) που χρησιμοποιούνται για να αποδειχθεί ότι έχει πραγματοποιηθεί η σχετική πιστοποίηση,

δεν βρίσκονται στην κατοχή του οργανισμού πιστοποίησης αλλά αντιθέτως στην κατοχή των ενώσεων προστασίας του προϊόντος οι οποίες δεν έχουν τη σχετική άδεια πιστοποίησης. Η χρησιμοποιούμενη μάλιστα διαδικασία δεν βρίσκει έρεισμα στους γενικούς και ειδικούς όρους της διάταξης ΕΝ 45011 την οποία ο οργανισμός πιστοποίησης οφείλει να τηρεί προκειμένου να είναι αναγνωρισμένος τόσο επί εθνικού όσο και επί ευρωπαϊκού επιπέδου ως αρμόδιος και αξιόπιστος για την εφαρμογή του συστήματος πιστοποίησης της ΠΟΠ. Με βάση τις νέες διατάξεις των Κανονισμών ΕΟΚ 2081/92(1) και 2082/92(2) οι ενώσεις προστασίας των προϊόντων δεν ανταποκρίνονται στις απαιτήσεις των προαναφερθεισών διατάξεων ΕΝ 45011 διότι μη ούσες «τρίτοι» οργανισμοί δεν επιτρέπουν την διασφάλιση της αμεροληψίας των ελέγχων. Εξάλλου οι ιδιωτικοί οργανισμοί πιστοποίησης οσάκις χρησιμοποιούν τιςπηρεσίες των προαναφερθεισών ενώσεων δεν πληρούν πλέον τις προϋποθέσεις ανεξαρτησίας και αμεροληψίας που είναι αναγκαίες για να ασκούν τα καθήκοντα ελέγχου και πιστοποίησης των προϊόντων.

1. Είναι σε θέση η Επιτροπή να διευκρινίσει εάν έχει γνώση των παραπάνω;

2. Κατά πόσον οι συμφωνίες που διέπουν τις σχέσεις μεταξύ ιδιωτικών οργανισμών και ενώσεων προστασίας των προϊόντων μπορούν να δημοσιοποιηθούν και / ή να τεθούνπόψη οιουδήποτε ζητήσει αντίγραφο στα πλαίσια του στοιχειώδους σεβασμού των κανόνων διαφάνειας;

3. Κατά πόσον οι ενώσεις προστασίας των προϊόντων που είναι οργανισμοί οι οποίοι δεν πληρούν τις απαραίτητες προϋποθέσεις, μπορούν να χρησιμοποιηθούν για την άσκηση δραστηριοτήτων και παροχήπηρεσιών που εμπίπτουν στο αυστηρό πεδίο δραστηριότητας των ιδιωτικών φορέων πιστοποίησης;

4. Κατά πόσον θεωρούνται νόμιμες οι διατάξεις οι οποίες στηριζόμενες σε μία συμφωνία μεταξύ ενός φορέα πιστοποίησης και μίας ένωσης προστασίας ενός προϊόντος,ποχρεώνουν και τους μη συνεταιρισμένους παραγωγούς να αποτείνονται στις εν λόγω ενώσεις προκειμένου το προϊόν τους να λάβει το σήμα της ΠΟΠ;

5. Ενώπιον των παραπάνω ανακολουθιών κατά πόσον η Επιτροπή κρίνει σκόπιμο να λάβει μέτρα εις βάρος της ιταλικής κυβέρνησης για την άμεση και σημαντική οικονομική ζημία που προκαλεί σε ένα τμήμα των παραγωγών οι οποίοι παρόλο που τηρούν κατά γράμμα τα προβλεπόμενα για την παραγωγή του προϊόντος τους προκειμένου να λάβουν το σήμα ΠΟΠ, είναιποχρεωμένοι να αποτείνονται σε έναν ανταγωνιστικό φορέα ο οποίος σε ορισμένες μάλιστα περιπτώσεις αρνείται να χορηγήσει το παραπάνω σήμα;

(1) ΕΕ L 208 της 24.7.1992, σελ. 1.

(2) ΕΕ L 208 της 24.7.1992, σελ. 9.

Απάντηση του κ. Fischler εξ ονόματος της Επιτροπής

(20 Ιανουαρίου 2000)

1. Η Επιτροπή δεν έχει ενημερωθεί από τις ιταλικές αρχές σχετικά με τα όσα αναφέρει το Αξιότιμο Μέλος του Κοινοβουλίου.

2. Η Επιτροπή δεν έλαβε επίσης γνώση σχετικά με τις συμφωνίες μεταξύ ιδιωτικών οργανισμών και Consorzi di tutela, διότι πρόκειται για ένα θέμα το οποίοπάγεται αποκλειστικά στο εσωτερικό δίκαιο.

3. Όσον αφορά το θέμα κατά πόσο τα Consorzi di tutela μπορούν να χρησιμοποιήσουν στις δραστηριότητες και τιςπηρεσίες που εμπίπτουν στην απόλυτη αρμοδιότητα των ιδιωτικών οργανισμών πιστοποίησης, η Επιτροπήπενθυμίζει στο Αξιότιμο Μέλος του Κοινοβουλίου την απάντησή της στην γραπτή ερώτησή του E-1845/99(1).

Από 1ης Ιανουαρίου 1998, προκειμένου να εγκρίνονται από ένα κράτος μέλος προς το σκοπό της εφαρμογής του παρόντος κανονισμού, οι οργανισμοί πρέπει να πληρούν τις προϋποθέσεις που ορίζονται στην προδιαγραφή ΕΝ 45011 της 26 Ιουνίου 1989 (προδιαγραφή που τροποποιήθηκε στις 18 Φεβρουαρίου 1998).

Δεδομένου ότι οι απαιτήσεις της προδιαγραφής αυτής είναι αυστηρές, η Επιτροπή θεωρεί δύσκολο να μπορούν να ικανοποιηθούν μέσω ενός «Consorzio di tutela», το οποίο συνήθως απαρτίζεται από τους ίδιους παραγωγούς πουπόκεινται στον έλεγχο που προβλέπεται στο προαναφερθέν άρθρο 10.

Ο κανονισμός (ΕΟΚ) αριθ. 2081/92 του Συμβουλίου της 14ης Ιουλίου 1992 περί της προστασίας των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων, προβλέπει επίσης ότι, εφόσον μία διάρθρωση ελέγχου ζητεί τη βοήθεια ενός τρίτου οργανισμού για τη διεξαγωγή

ορισμένων ελέγχων, ο τελευταίος πρέπει να παρουσιάσει τις ίδιες εγγυήσεις με αυτές που αναφέρονται στο άρθρο 10, παράγραφος 3. Στην περίπτωση αυτή, οι ορισθείσεςπηρεσίες ελέγχου ή οι εγκεκριμένοι ιδιωτικοί οργανισμοί παραμένουν ωστόσοπεύθυνοι, έναντι του κράτους μέλους όσον αφορά όλους τους ελέγχους.

4. Οι μόνοι όροι που πρέπει να τηρούνται προκειμένου να επιτραπεί η χρησιμοποίηση μιας προστατευόμενης ονομασίας ως προστατευόμενης ονομασίας προελεύσεως (ΠΟΠ) ή προστατευόμενης γεωγραφικής ένδειξης (ΠΓΕ) είναι αυτοί που περιγράφονται στη συγγραφήποχρεώσεων. Αν η συγγραφήποχρεώσεων προβλέπει ότι η σήμανση ενός ορισμένου προϊόντος πρέπει να πραγματοποιείται από έναν ορισμένο οργανισμό, μία τέτοια διάταξη είναι οπωσδήποτε νόμιμη, ανεξάρτητα αν ο αιτών είναι μέλος ή όχι του οργανισμού που είναι επιφορτισμένος με τη σήμανση.

5. Η Επιτροπή δεν έχει γνώση ανωμαλιών στο σύστημα ελέγχων. Επιθυμεί ναπενθυμίσει στο Αξιότιμο Μέλος του Κοινοβουλίου, αναφερόμενη στην απάντησή της στην γραπτή ερώτησή του E-2066/99(2), ότι οι εθνικές αρχές διαθέτουν ένα περιθώριο ελιγμών και κάποια διακριτική ευχέρεια, σύμφωνα με το γράμμα του άρθρου 10 του κανονισμού (ΕΟΚ) αριθ. 2081/92, κατά τον προσδιορισμό των διαρθρώσεων ελέγχου που αφορούν κάθε προστατευόμενη ονομασία. Ένα κράτος μέλος πρέπει να αποσύρει την έγκριση ενός οργανισμού ελέγχου όταν διαπιστωθεί ότι δεν τηρούνται πλέον οι όροι που αναφέρονται στο άρθρο 10 παράγραφοι 2 και 3 του κανονισμού (ΕΟΚ9 αριθ. 2081/92.

Η Επιτροπή επιθυμεί παρεμπιπτόντως να αναφέρει στο Αξιότιμο Μέλος του Κοινοβουλίου ότι οι ανησυχίες και οι επικρίσεις που διατυπώθηκαν εξετάσθηκαν επί μακρόν στο παρελθόν από την Επιτροπή, στη συνέχεια της κατάθεσης καταγγελίας εκ μέρους συναλλασσομένων του τομέα της παρασκευής του τυριού «Grana Padano». Η εν λόγω καταγγελία αποτέλεσε αντικείμενο ρητής απόφασης αρχειοθέτησης στις 13 Οκτωβρίου 1999.

(1) ΕΕ C 225 E της 8.8.2000. σελ. 27.

(2) ΕΕ C 225 E της 8.8.2000, σελ. 46.